**תנאי שימוש באתר**

**שימוש בכל דף ודף באתר או באיזה שירות או פעילות אחרת של אתר זה כפוף לתקנון להלן ומשכך חשובה במיוחד קריאת התקנון באופן קפדני והבנתו. השימוש כאמור מעיד כי קראת את התקנון ונתת לו את הסכמתך המלאה.**

* **כללי**

1. מטעמי נוחות, מנוסח התקנון בגוף שני, אך הוא מופנה ומחייב את כל המשתמשים ו/או מי מטעמם בשירותים והפעילויות השונות של העסק. כמו כן, תנאי השימוש באתר מנוסחים בלשון זכר מטעמי נוחות בלבד, אך הם מתייחסים כמובן הן לנשים והן לגברים כאחד.
2. מובהר כי העסק שומר לעצמו את הזכות, על פי שיקול דעתו הבלעדי, להפסיק את הגישה של המשתמש לאתר ולשירותים של העסק בכל שלב שהוא, לרבות במקרה בו המשתמש הפר את הוראות תקנון זה ו/או אם נמצא שהמשתמש מנסה לפגוע בפעילותו התקינה של העסק, בעובדיו, בשמו ו/או מכל סיבה אחרת.
3. הגישה לחשבון המשתמש שלך באתר ניתנת באמצעות כניסה עם שם משתמש וסיסמה (תחת "פורטל לקוחות"). עליך להימנע מלשתף סיסמה זו עם אחרים על מנת להגן על פרטיותך. בכל מקרה ניתן לשנות סיסמה במקרה שהתעורר חשש שצד שלישי גילה אותה.

* **שירותי העסק**

1. השירותים, עליהם יחול התקנון, יכללו כל סחורה ו/או שירות אשר יבחר העסק להציע לציבור המשתמשים בתמורה ו/או שלא בתמורה, בין בעצמו ובין באמצעות אחרים, לפי שיקול דעתו הבלעדי של העסק. בכלל האמור שירותי העסק כוללים טיולי כלבים בעזרת מטיילים מקצועיים (דוגווקרס), [אילוף כלבים ובעלי חיים בגישה חיובית וטיפול בבעיות התנהגות](https://www.kelev-sagol.com/copy-of-dog-walking-%D7%98%D7%99%D7%95%D7%9C%D7%99-%D7%9B%D7%9C%D7%91%D7%99%D7%9D), הסעות בעלי חיים, אירוח כלבים במרכז אילוף ושמירה על חיות מחמד (אומנה) ועוד.
2. מכל מקום, המידע באתר אשר אליו מתייחסות הוראות תקנון זה (בין אם המידע יוצג על ידי העסק ובין אם המידע יימסר על ידי צדדים שלישיים) כולל כל כיתוב ו/או אלמנט חזותי ו/או אלמנט שמע ו/או עיצובם/עיבודם/עריכתם/דרך הצגתם, בכל מדיה דיגיטלית או אחרת, ובכלל זה מלל, תמונות, ציורים, אלמנטים גראפיים, רישומים, הדמיות, דגימות, קבצי קול או וידאו, נתונים, תוכנה, קובץ, קוד מחשב, פורמט, ממשק, תו וכיוצ"ב.

* **רכישת שירותים ומוצרים**

1. ככל שתבחר לרכוש שירותים או מוצרים מהעסק, תידרש למסור לעסק פרטים שונים כתנאי לביצוע העסקה, לרבות הפרטים הבאים: שם פרטי, שם משפחה, ת.ז./ח.פ., טלפון, יישוב, דואר אלקטרוני וכו'. הנך מתחייב שכל הפרטים שתמסור כאמור יהיו נכונים ומדויקים, הן לצורך קבלת המוצר או השירות הרלוונטי והן לצורך יצירת קשר עמך או זיהוי שלך או של חיית המחמד (דוא"ל אודות השירותים שנרכשו, טיבם ומועדם ישלח אליך לאחר ביצוע הרכישה לכתובת הדואר האלקטרוני שמסרת).
2. רכישה תבוצע באמצעות חברת הסליקה בה עושה שימוש העסק והשימוש בפרטיך לצורך ביצוע התשלום יהיה כמפורט במדיניות הפרטיות של האתר. מבלי לגרוע מהאמור לעיל, השימוש באתר מותר גם לקטינים וזאת כל עוד לא מבוצעת על ידם פעולה האסורה על פי דין, אך מובהר שהשימוש כפוף לאישור הוריהם או האפוטרופוס החוקי שלהם. עצם השימוש באתר, כמוהו כהצהרה שההורה ו/או האפוטרופוס אישר את שימוש הקטין באתר, לאחר שקרא בעיון את תנאי תקנון זה. כאשר קטין משתמש באתר, האתר פטור מכל אחריות בקשר לכך ולא תהיינה לו כל תביעות, טענות או דרישות כלפי האתר.
3. ביטולי עסקה יבוצעו לפי האמור בהוראות חוק הגנת הצרכן, התשמ"א – 1981 ו/או התקנות הבאות מכוחו בלבד או בהתאם להסכם שישלח ללקוח להזמנת שירותים ומוצרים בדבר ההתקשרות. העסק יהיה רשאי לבטל עסקה כולה או חלקה במקרה ונפלה בהצעה טעות קולמוס חריגה וברורה על פניה, בין אם במחיר המוצר והשירות ובין אם בתיאור המוצר והשירות או אם יתגלה כי ארעה תקלה בתקשורת ו/או בעיה טכנית אשר מנעה מהעסק לספק את השירות באופן תקין או במקרה של כוח עליון.
4. בהקשר לכך- מובהר כי בכל מקרה, העסק לא יהיה אחראי לדחייה ו/או עיכוב ו/או אי אספקה הנובעים מכוח עליון או מגורמים אחרים אשר אינם בשליטתו של העסק לרבות שביתות, השבתות, מלחמות או פעילות לחימה, מגפות, סגרים חלקיים, אזוריים או מלאים וכד'.

* **קניין רוחני**

1. המידע המוצג באתר כולל קניין רוחני, לרבות סימני מסחר, זכויות יוצרים, זכויות פטנטים, סודות מסחריים ועוד. זכויות הבעלות ו/או השימוש במידע ו/או בתמונות ו/או בתכנים לרבות זכויות השיווק והפרסום וכל קניין רוחני אחר מכל מין וסוג, שייכים לעסק ו/או לצדדים שלישיים, לפי העניין, ולך לא תהיה כל זכות מכל סוג בהם, מלבד הזכות לשימוש בשירותים הנרכשים על ידך בהתאם לתנאי ההתקשרות אשר יסוכמו באופן נפרד ובכתב בינך לבין העסק.
2. בכלל האמור, אין להעתיק, לשכפל, להפיץ, לשווק, להשתמש או למסור לאחרים מידע המופיע באתר זה ו/או לעשות בו כל שימוש מסחרי או לא מסחרי אחר במידע המופיע באתר זה, בלא קבלת הסכמה מפורשת של העסק מראש ובכתב. מבלי לגרוע מכלליות האמור, הכוונה גם לפרסום ברבים של כל פלט של המידע, בין שהוא מודפס ובין שהוא ניתן כקובץ על גבי אמצעים מגנטיים או בכל צורה אחרת.
3. אין באמור באתר או בתוכן, באופן מפורש או בעקיפין, כדי להוות הרשאה ו/או רישיון ו/או זכות לעשות שימוש בזכויות הקניין הרוחני של העסק בלא אישור מראש ובכתב של העסק.
4. אנו מכבדים את זכויותיהם של בעלי זכויות יוצרים ומשקיעים מאמצים באיתור בעלי זכויות יוצרים לצורך שימוש בחומרים המופיעים באתר. מובהר כי השימוש נעשה על פי סעיף 27א' לחוק זכויות יוצרים תשס"ח-2007, ואם לדעתכם נפגעה זכותכם כבעלים של זכויות יוצרים בחומר המופיע באתר זה, הנכם רשאים לפנות באמצעות דואר אלקטרוני בבקשה לחדול מעשיית השימוש ביצירה, וציינו שם מלא ומספר טלפון וצרפו צילום מסך וקישור לדף הרלוונטי באתר.

* **שיתופי פעולה ואתרים אחרים**

1. השירותים, זכויות היוצרים וקניין רוחני אחר במידע המופיע באתר ו/או בתמונות המוצגות להמחשה עשויות להיות שייכות לצדדים שלישיים ובאחריותם בלבד. העסק אינו אחראי בשום צורה ואופן לתוכנם של השירותים המוצעים למכירה על ידי צדדים שלישיים. בכלל האמור, אם תבחר לגלוש או לעשות שימוש באתרים המופעלים על ידי צדדים שלישיים הרי שאתה תיתן בכך את הסכמתך גם לתקנוני השימוש ולמדיניות הפרטיות של אתרים אלו.
2. חלקים שונים מהמידע באתר הכלול בשירותי העסק, מוצגים בהתאם להסכמים בין העסק לבין צדדים שלישיים ו/או מאפשרים בין היתר הפניה או קישור לאתרי אינטרנט אחרים. מובהר כי העסק ימסור את פרטי יצירת הקשר לאנשי מקצוע ואיננו אחראי על טיב ו\או רמת השירות ואינו אחראי לתוצאות או השירות הניתנים על ידי דוגווקרים, פטסיטרים (שומרים/מטפלים בחיות מחמד), נהגים וכל איש מקצוע או נותן שירות אחר (עליך לבצע בדיקה מעמיקה אל מול נותני השירות הרלוונטיים).
3. מובהר כי חל איסור מפורש לפנות ולהתקשר, בין במישרין ובין בעקיפין, עם ספקי שירותים ו/או פרילנסרים של העסק או לפנות אליהם, במישרין או בעקיפין, על מנת להביא לעזיבתם את העסק ו/או להתקשר עימם ישירות תוך שלילת זכויות העסק.
4. עוד מובהר כי שירותי העסק כוללים, מפעם לפעם, גם שירותי דיוור אלקטרוניים ואחרים (לרבות באמצעות רשת האינטרנט ורשתות הסלולר ובכל דרך אחרת, קיימת או עתידית, ובכלל זאת קבלת ניוזלטר).
5. דיוור שכזה יכלול דיוור כללי ו/או פרסומי, ישירות למשתמש בשירותים אלו, בהתאם להוראות ולהנחיות שיתנו על ידי העסק מעת לעת (להלן: "**הדיוור**"). העסק שומר לעצמו את הזכות לבצע את הדיוור בעצמו או באמצעות שירותי דיוור אשר יסופקו על ידי צדדים שלישיים. מובהר כי בהסכמתך להיות מנוי על שירות הדיוור ובמתן הסכמתך לתקנון זה, אתה מצהיר ומאשר שידועות לך הוראות תיקון מס' 40 לחוק התקשורת (בזק ושידורים), התשס"ח – 2008, וכי אתה מסכים במפורש שיישלח לך ע"י העסק דיוור, בכל הדרכים המנויות בחוק (לרבות פקסימיליה, מערכת חיוג אוטומטי, הודעה אלקטרונית או הודעת מסר קצר) ו/או בכל דרך עתידית רלוונטית.
6. אתה תוכל להתנתק מהשירות בכל עת, על ידי פניה בדרכים הקבועות בחוק, וכן ע"י פנייה לשירות הלקוחות של האתר. ככל שתבחר להתנתק, תוכל להירשם מחדש לשירות האמור באמצעות פנייה חוזרת לשירות הלקוחות של העסק. בכל מקרה, הסכמתך לעשות שימוש בשירותי העסק כוללת הסכמה להיחשף לפרסום ו/או תכנים מסחריים ו/או שיווקיים שונים, לרבות באמצעות פרסום באתר ו/או הודעות קופצות ו/או "באנרים" ו/או כתבות פירסומיות ו/או כתבות בעלות תוכן שיווקי ו/או כל שימוש אחר שהעסק ימצא לנכון כגון: pop up, pop under, פירסום קולי, וידאו וכו' ו/או פרסום בכל דרך אחרת, קיימת או עתידית.

* **הגבלת אחריות**

1. המידע בשירותים השונים של העסק הוא לשימושך כמו שהוא (AS IS). למרות שהעסק משתדל לפעול באופן שבמסגרתו המידע המוצג לך באתר ו/או בשירותי העסק יהיה נכון ומדויק ככל שניתן, הרי שייתכנו ליקויים ו/או טעויות ו/או אי דיוקים ו/או שיבושים במידע ו/או בדרך העברתו למשתמש. כל זאת עלול לנבוע מסיבות שונות וביניהן תקלות טכניות ו/או טעויות אנוש ו/או בשל צדדים שלישיים ו/או מכל טעם אחר.
2. ליקויים או טעויות או שיבושים וכדומה, כאמור, אף עשויים לחזור על עצמם, בכלל ואף לאחר שתוקנו. גם בעניין זה, מובהר בזאת כי העסק לא יהיה אחראי לכל נזק עקיף ו/או ישיר שיגרם לך כתוצאה מהסתמכות על ו/או שימוש בתכנים ובמידע המתפרסם באתר. בכל מקרה, העסק, לרבות מנהליו, עובדיו וכל מי מטעמו, לא יהיו אחראים בגין כל נזק, ישיר או עקיף, שיגרם לך ו/או לכל מי שעושה שימוש במידע המופיע באתר.
3. בכלל האמור, הלקוח מוותר בזאת מראש על כל טענה, תביעה או דרישה כלפי העסק ו/או מי מטעמה לרבות בגין תכונות השירותים, היקפם, עדכניותם, מגבלותיהם או התאמתם לצרכיו ודרישותיו. עוד מוסכם כי אין העסק אחראי כלפי הלקוח ו/או מי מטעמו לנזקים ישירים או עקיפים מכל סוג שהוא. לעניין זה: "**נזקים עקיפים**" משמעותם הוצאות ו/או נזקים ו/או הפסדים תוצאתיים ו/או עקיפים מכל סוג, לרבות, תאונות דרכים, בריחת חיית מחמד, גניבת חיית מחמד, מוות של חיית מחמד, פציעה או מחלה של חיית מחמד ולרבות נזק אשר עשוי להיגרם בבית הלקוח, דוגמת הרס לרכוש, אובדן מפתח (מובהר כי בסיום התקשרות כל העותקים הקיימים של המפתחות יוחזרו ללקוח) וכו'.
4. מבלי לגרוע מהאמור, העסק שם לנגד עיניו את טובת הלקוחות שלו בלבד ועל כן במסגרת אמנת השירות של העסק, הממונים מטעמו יעשו כל הניתן (מבלי שהדבר יחייב אותם) לטפל ולפעול באופן מקצועי בכל ליקוי או מחדל של נותני השירותים באתר (לרבות דוגווקרס). מומלץ ואף רצוי לדווח לעסק על כל שאלה/הבהרה/טענה שעולה אצלכם.

* **הוראות כלליות**

1. להסרת ספקות, המחיר התקף ביחס לשירות או מוצר ספציפי מטעם העסק הינו המחיר אשר סוכם עליו בכתב בין הצדדים במועד תחילת ההתקשרות.
2. העסק שומר על זכותו לשנות את הוראות תקנון זה וכללי השימוש בשירותי העסק מזמן לזמן, בהתאם לשיקול דעתו הבלעדי. כל שינוי כאמור יחייב את המשתמשים מרגע פרסומו באתר.
3. עוד מובהר כי העסק שומר לעצמו את הזכות, על פי שיקול דעתו הבלעדי, להפסיק את הגישה של הלקוח לאתר ולשירותים של העסק בכל שלב שהוא, לרבות במקרה בו הלקוח הפר את הוראות הסכם זה ו/או אם נמצא שהלקוח מנסה לפגוע בפעילותו התקינה של העסק, בעובדיו, בשמו ו/או מכל סיבה אחרת.
4. מקום השיפוט הבלעדי בכל עניין ומחלוקת בכל הנוגע לשירותים באתר, יהיה בית המשפט המוסמך בתל-אביב, אשר ידון בעניין בהתאם לדיני מדינת ישראל.
5. לפניות בכל שאלה ו/או בנושא נגישות האתר ניתן ורצוי לפנות אלינו בדואר האלקטרוני המופיע בעמוד "צור קשר" והיא תטופל בהקדם האפשרי.